'ટ્યૂબલાઇટ'ના વાર્તા મહાત્મા ગાંધીની સત્ય અને અહિંસાના પથ પર આગળ વધે છે. ફિલ્મમાં 'ટ્યૂબલાઇટ' એટલે કે લક્ષ્મણ સિંહ બિષ્ટના પાત્રમાં જોવા મળતા સલમાન ખાન. સલમાન જ આ ફિલ્મની ખરી લાઇટ છે. કુમાઉંના નાનકડા શહેર જગતપુરમાં રહેતા લક્ષ્મણ(સલમાન)ને લોકો ટ્યૂબલાઇટ કહીને ચીડવે છે, કારણ કે એને દરેક વાત થોડી મોડી સમજ પડે છે. તેના માતા-પિતા નથી, પરંતુ તેનો નાનો ભાઇ ભરત સિંહ બિષ્ટ(સોહેલ ખાન) સતત તેની સાથે રહી છે. લક્ષ્મણની સ્કૂલમાં એક દિવસ મહાત્મા ગાંધી આવે છે, લક્ષ્મણ તેમના આદર્શોથી ખૂબ પ્રભાવિત થાય છે અને અહીંથી લક્ષ્મણ અને તેના વિશ્વાસ(યકીન)નો સિલસિલો શરૂ થાય છે. ફિલ્મની ટેગલાઇન છે, ક્યા તુમ્હેં યકીન હે?